《邱克庄敞云楼》
元代·成廷圭

君家楼外云如海，五色轮囷扫不开。每就月明檐下宿，更随秋色座中来。

琼台夜鹤迷踪迹，玉女春衣费剪裁。看汝乘将朝帝所，举头西北是蓬莱。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。